**МБОУ СОШ № 5 «с. Нижнее – Казанище»**

***Тема: «Тул къыз»***

***Жаминат Керимова***

учитель родного языка:

 Тетекаева Аслыханым Магомедрасуловна

**2018 г.**

**Тема: «Тул къыз» Жаминат Керимова**

**Мурады:**

1. Жаминат Керимованы яшаву ва яратывчулукъ ёлу булан таныш этмек «Тул къыз» деген поэмасындан игитни келпетин ача туруп, ону асил къылыкъларын аян этмек;
2. Охувчуларда патриот гьислер тувдурмакъ;
3. Дав гелтирген къыйынлыкъланы эсгере туруп, охувчуланы «Давлар болмасын» деген айгъа гелтирмек;

**Къурал къолланагъан:** там газет, суратлар, китаплар, проектор.

***Дарсны планы***

1. Къурум мюгьлет
2. Янгы дарсны англатыв

а) Гиришив сёз

б) Сёзлюк иш

в) Поэманы чебер охув

1. Янгы дарсны беклешдирив
2. Дарсны гьасили
3. Къыйматлар салыв
4. Уьйге иш

***Дарсны барышы***

1. Къурум мюгьлет

М: Салам яшлар!

Ох: Салам муаллим!

М: Олтуругъуз. Таныш болайыкъ. Мени атым Аслыханым М-Расуловна.

- Бугюн мен, сизин кемегигиз булан адабият дарсны юрютемен.

**2.** Янгы дарс «Тул къыз»

а) гиришив сёз:

М: Яшлар, шу суратдагъы, адамны таныймусуз! (слайд 1)

Ох: Дагъыстанны шаир къызы Жаминат Керимованы сураты.

М: Дагъы да, шу суратгъа къарагъыз?

- Кимни гёресиз, мунда, нечик ойлашасыз? Ойларыгъызны айтыгъыз? «Тул къыз»

 М: - Нечик ойлашасыз, тул къыз деп, нечик къызгъа айта?

Ох: гелешмиши давгъв гетип эрге бармай къалгъан къыз

М: Тул къатын деп, нечик къатынгъа айтыла?

(эри оьлген къатынгъа)

М: Нечик ойлашасыз яшлар, бугюнгю дарсыбызны кимге, неге багъышланма бола?

Ох: Жаминат Керимованы яратывчулугъуна?

М: Мени мурадым яшлар сизин булан бирче Жаминат Керимованы «Тул къыз» деген асарындан игитни келпетин ача туруп, ону асил къылыкъларын аян этмек.

***Эпиграф (слайд 2)***

***Юрек булан алгъанман
Алгъан – алгъан абатым,
Йыр болуп юрегимден
Чыкъгъан эки къанатым

Макътав болсун халкъыма,
Йырларымдан тоймайгъан,
Къанаты сынгъан къушдай
Болма мени къоймайгъан.***

***(Ж.Керимова)***

- Гьали, яшлар , шаирни яратывчулугъуна гезел дюньясына сапар этип чыгъайыкъ.

М: Жаминат , къайсы юртлудур?

Ох: Тархулу

М: Геремисиз, Жаминат Керимованы ата юрту Таргъу **(слайд 3)**

М: Сиз билемусуз яшлар, Тарху юрт не ерде ерлешген?

Ох: Тарху тавну бетинде.

М: Таргъу юрт къумукъ миллетни тарихинде уллу роль ойнагъан юртлардан бириси.

Кавказ тавлардан башлап, Каспий денгизни ягъасында ерлешген.

М: Керимова 1949-й Таргъуда тувгъан Мактапдан сонг ДГУ – филология факультетин рус-дагъыстан белюгюн охуп битдирген. Керимованы шулай китаплары басмадан чыкъгъан. (слайд 4)

**Выставка книг.**

1973- «Чыракъ»

1978- «Насибим мени»

1985 – «Таргъуну тангы»

1990- «Йылан къыз»

М: Къумукъ адабиятда Жаминат Керимованы яратывчулугъу аслу, инг де гёрмекли ерин тута. Ону поэмасында ватанны, тувгъан анадаш юртну келпети, халкъны келпети, аслу келпетлерден болуп токътай.

- «Халкъына» багъышлангъан шиърусун охума ким бола? (охувчу охуй) (**слайд4)**

***Халкъым***

***Къумукъ халкъым ,
Оьзден халкъым,
Оьз халкъым!
Оьзегинг бар оьзденликден алынгъан,
Къуннагъымда анам айтгъан къакъакъдай
Къурч йырларынг къулагъыма чалынгъан***

М: Халкъыма, шаир нечик ойгъа бере?

Ох: Халкъы булан оьктем бола

М: Таргъугъа , ата юртуна лайыкълы сёзлени Жаминат Керимова йимик биревде табып айтып болмагъан?

М: Ата юртуна багъышлангъан шиърусун ким охур?

***Ата юртум***

***Ата юртум, ата юрт,***

***Аявлу алтын уям,***

***Тувуп оьсген еримден***

***Башлангъан уллу дуньям.***

***Таргъу тавну башына***

***Чыгъып бара оьрленип,***

***Аявлу ата юртум,***

***Йылдан йылгъа тюрленип (слайд 5)***

- Геремисиз яшлар, Керимова оьзюню ата юрту нечик арив сёзлер булан исбатлай?

М: «Ата юрт» дегенде сизде нечик гьислер, ойлар тувулуна?

М: Сизин алдыгъызда кагъызлар бар, шо кагъызлагъа ата юртгъа бакъгъан сюювюгюзню, ойларыбызны, гьислеригизни, оьзюгюз бажарагъан кюйде герсетгенни сюер эдим. (слайд 6 Дженгутай)

- Болагъанлар юртну суратын келпетине ярай.

Ох: Язгъанларын охуй.

М: Кёп арив, яхшы

- Яшлар, Жаминат Керимова йимик оьзюбюзню ата юртубузну алма, къоралама герекбиз.

- Къыйын къысмат Керимованы юрек гьислерин айтма, халкъына йыры булан ювукъ болма четим этип болмагъан. Оьзюге гюч береген, ругь береген азиз къумукъ халкъым шаир шиъруларындан таба абурлай.

- Камал Абуков айтгъанлай – «Къумукъ поэзияны жавгьары» Жаминатны бары яшаву, къысматы- язгъан асарланы ичинде.

***(Видео сюжет о войне) 2 минут***

- Яшлар негер къарадыкъ, гьали

Ох: (давну сюжетли гесегине)

***Дав… Дав… Нечик авур сёздюр!
Дав… къатынлагъа къара гийдирген гюнлер.
Дав… етим къалгъан яшлар.
Дав… тул къалгъан кьатынлар, къызлар
Дав… Яралы яшлыкъ. Дав.***

- Бугюн охулагъан поэма не темагъа байлавлу бола яшлар? (давгъа)

- Уллу Ватандаш дав башлангъан йылны къайсыгъыз айтма боласыз?

(1941 22 июнда)

- Неченчи йыл бизинкилер уьст болгъан? (1945, 9 май)

- Шо давда бизин дагъыстанлы къоччакъ уланларыбызда ортакъчылыкъ этген.

- Сиз уьстюнлюкню алгъанда Рейстагьгъа байракъ къакъгъан дагъыстанлыны атын айтма боласыз? (Абдул Хаким Исмаилов) (слайд)

- Дав адамлагъа нечик къыйынлыкълар гелтирген, аналар, тул къалгъан къызлар оьмюр боюн нечик йиберген?

«Тул къыз» чебер охув (слайд)

«Тул къыз» - деген поэманы давну йылларындан аявлу уланлары, азиз гелешмишлери давгъа гетип аналагъа, гелешмишлеге тюшеген авур намуслары, аналаны къысматы суратлангъан.

- Жаминат оьзюню поэмасына Эпиграф гьисапда рус шаирни язывчуну К. Симоновну «Жди меня» деген асарындан гесегин алгъан.

***Гёзле, мени мен къайтарман,
Эпсиз бек гёзле.
 «Гёзле мени» (слайд)***

- Поэма охула

***Янгы дарсны беклешдирив***

- Анализ сёзлюк иш булан бирче юрюле.

- Яшлар охулгъан асар сизге нечик таъсир этди?

- Сизин ойларыгъызгъа, гьилеригизге тынглама сюемен.

- Айтыгъыз гьали?

Ох: Мени йылавларым гелди

Ох: Мен талчыкъдым

Ох: Дав инсанлагъа кёп къыйын гелтиргенни ойлашдым

Ох: Дав адамланы яшавун бузгъанны ойлашдым

- «Тул къыз» десем мени тилим тутула» - деп шаир неге айта?

- Шо сатырланы табып охуюкъ

- «Къанлы давдан дюнья тезден къутулгъан

- Къайгъылардан дюнья къачан къутула!» - деп автор не айтма сюе?

4,5,6 белюклени охуп чыгъайыкъ

- Сиз охугъан сатырларда не маъна бар?

Ох: Дав битген, тек тул къыз учун дав гьали де битмегенин герсете, англата?

Ох: Тул къыз юрегинде сюйгени оьлмеген, ону гьали де гёзлей.

М: Яшлар, тул къалгъанлар нече де бар дюньяда дей?

- Автор бизге давдан сонг, тул къалгъан къыз йимик, тул къатынлар да кёп барны англата.

- Сорамагъыз мен билмеймен санавун де? Неге билмей?

Ох: Давда кёп эренлер оьлген, къатынлар тул къалгъан саялы оланы санавун кёп экенге, билмей.

- Жаминат Керимова таргъулу бир къызны билемен дей оьзюню асарында.

- Шолай Къазанышлы тул къалгъан къызны мен де билемен. Ол къыз дар дюр, сизде билеген ялынлы инкъылапчы Уллубий Буйнакскийни гелешмиши Татув Булач (слайд)

- Поэмада тул къалгъан къыз нечик гелешмишине аминлигин сакълагъан буса, Татув да шолай сюйгенине эсделигин башгъа адамгъа алышдырмагъан. Тул къыз кюйде къалгъан?

Гьали яшлар, автор тул къыз къысматыны гьакъында не йимик чебер сезлени, чебер келпетлени кемеги булан хабарлай?

(къайгъы-зар, агь чеге, гюл ачгъан баш сюювю, бюрюшмели бети, зардан толгъан гёзлери)

- Яхшы , кёп арив яшлар.

- Яшлар, гьали биз сизин булан бирче шо тул къалгъан къызны гелешмиши булан бирче яшавгъа чыкъмагъан насиплени санайыкъ.

***- Оьмюр бою яппа-янгыз бирев учун яшагъан.***

***- Гелин болуп, мююшге гирмеген.***

***- Ол сюйгенини тизинде олтурмагъан .***

***- Таза сюювю ирип, аз гезъяш текмеген.***

***- Къара чачы къардай агъаргъан.***

***- Йыбав тойлар булан иши екъ.***

Гийип –тойлар булан иши ёкъ

Гийип опурагъын бир гийгенге, къаралагъа боягъан.

- Тюз айтасыз яшлар.

- Яшлар, тул къалгъан къызны ингде аслу гёрмей къалгъан насибин автор поэманы баш сатырында айта?

- Табыгъыз гьали?

Ох: Аналыкъны насиплерин гёрмеген

- Тюз, шо насипден бизин игитибиз магьрюм къалгъан

- Балики яшлар Тул къызны гьакъында язагъанда оьзюм гёз алгъа тута болгъандыр.

Неге тюгюл, оьзю де, аналыкъны насибин гермеген, юрюп болмай болгъан, бутларыны зайиплиги болгъан.

- Яшлар, бугюн гечген дарсны аслу маънасы, оьзеги не болуп токътай? Айтыгъыз гьали?

Ох: Мен ойлашагъан кюйде, бизиндарсны аслу маънасы, сюйгенлерине амин болуп айтгъан сезюнде табулуп, яшавда не болуп къалса да сав оьмюрюн биревге багъышлап, тул къалгъан къызны келпетин автор ачыкъ этип гёрсетген.

Тюз айтасыз.

- Тул къыз нечик къыз болгъан?

- Сюювю гелешмишине бакъгъан нечик болгъан?

Ох: Бек гючлю намусу булангы, агьлы, чыдамлы къатты, герти, гьакъ юрекден сюеген къыз болгъан.

- Билемисиз яшлар, олай герти сюювю булангы къызлар кёп бардыр.

- Сизин Дженгютейде де болгъан олай къыз, давгъа гелешмиши гетип къалгъан.

Имамутдин деген къоччакъ, къагьрулу улан. Дав майданда элли учун жанын къурбан этген Самолет уча болгъан. Анасы Сапият, къызардашы Сагьада. Гелешмиши буса Умухат.

Умугьат оьлгенли 3-4 жума боладыр.

Ону да гючлю сюювю болгъан, тек тул къыз йимик эрге бармай къалмагъан. Ожакъ къурса да, авлетлери болса да. Ол баш сюювюн унутуп болмагъан.

Шогъар, сюйгнине йыр да чыгъарып, юрегиндеги жанындагъы гьислерин халкъына эшитдирген.

/Гюрей тебе авулда Имамутдин/

- Шолай къатты, агьлю намуслу къыз дав майданда анадаш эли унул сыйлы жанларын къурбан этген улангъа тенг бола, шо саялы Керимова огъар дюньядагъы лап сыйлы ташлардан эсделик (памятник) салар эдим деген.

Баракалла тул къызгъа

Ватанына гьалал болгъан яшлардан,

Мен памятник салар эдим ел къызгъа.

Дюньядагъы лап да сыйлы ташлардан.

Дарсны натижасы

- Гьали мен сизге, гележек насмулагъа гьакъ юрекден ерама сюемен:

***- Гьар оьтген гюнюгюзню хадирин билип, бир - биревге иржайып, бир-биревден къуванып, яшагъанны сюемен!***

***- Давну агъусун да я Аллагь сиз гёрмегиз!***

***- Гёнгюлсюз яшайгъанланы генгюн алма къарагъыз!***

***- Гьаригизни яшавугъузда уллу сююв ёрайман!***

***- Гьали биз барыбыз да бир-бирибизге иржаяйыкъ.***

***Кёп савболугъуз.***

***Баракалла!!!***

